5ê gulana 2022yî de komêke bi paştdayîşê polîsan, Anqara de hêrişê Merkezê Pêroyî yê HDPyî kerd.
Polîsanê ke paştî dayêne provakatoran bi qiseyê 'Vengê xo bibirne, ez do to dêsî ra mix bikera.' Vervatoxa Meclîsê Cinîyan ê HDPyî Ayşe Acar Başaran rê gef wend û 8 xebatkarê HDPyî zî destbend kerdî.
Eşkera bi ke hêrişkeran ra Celîl Bektaş û Suleyman Aydin menga êlule de Merkezê Pêroyî yê AKPyî de, wekîlanê AKPyî Numan Kurtulmuş û Oya Eronat reyde fotografê xo girewtê.
Fotografê ke 25ê êlula 2021î de ameyê girewtene, mojnenê ke hêriş hetê AKPyî ra ameyo serûberkerdene.
